
**แผนปฏิบัติการการบริหารจัดการขยะมูลฝอย**

**ชุมชนและของเสียอันตราย**

**องค์การบริหารส่วนตำบลบ้านพราน**

**ปี ๒๕๖๑ - ๒๕๖๓**

****



**องค์การบริหารส่วนตำบลบ้านพราน**

**อำเภอแสวงหา จังหวัดอ่างทอง**

**สารบัญ**

หน้า

ส่วนที่ 1 **บทนำ** 1 -ข้อมูลพื้นฐาน 6

ส่วนที่ 2 ยุทธศาสตร์การบริหารจัดการขยะมูลฝอยชุมชน 8

- วิสัยทัศน์ /พันธกิจ 8 - ยุทธศาสตร์ 8

ส่วนที่ 3 แผนปฏิบัติการบริหารจัดการขยะมูลฝอยชุมชน จังหวัดสะอาด  ๑๐ - โครงการ/กิจกรรม 12

**1**

**บทนำ**

**1.1 หลักการและเหตุผล**

คณะรักษาความสงบแห่งชาติ (คสช.) ได้เห็นชอบ Roadmap การจัดการขยะมูลฝอยและของเสียอันตราย และแผนปฏิบัติการแก้ไขปัญหาในพื้นที่ต้องเร่งแก้ไขปัญหากำจัดขยะมูลฝอยไม่ถูกต้องและตกค้างสะสม เมื่อวันที่ 7 สิงหาคม 2559 และได้สั่งการให้ดำเนินการแก้ไขปัญหาขยะมูลฝอย ทั้งในกรุงเทพมหานคร ส่วนกลาง ส่วนภูมิภาค และท้องถิ่น ในทุกมิติ โดยมีแนวทางปฏิบัติ 4 ขั้นตอน คือ 1) กำจัดขยะมูลฝอยตกค้างสะสมในสถานที่ กำจัดขยะมูลฝอยในพื้นที่วิกฤต (ขยะมูลฝอยเก่า) 2)สร้างรูปแบบการจัดการขยะมูลฝอยและของเสียอันตรายที่เหมาะสม (ขยะมูลฝอยใหม่) เน้นการลดและการคัดแยกขยะมูลฝอยตั้งแต่ค้นทางการจัดการขยะมูลฝอยแบบศูนย์รวม กำจัดโดยเทคโนโลยีแบบผสมผสานเน้นการแปรรูปเป็นพลังงานหรือทำให้เกิดประโยชน์สูงสุด 3)วางระเบียบ มาตรการการบริหารจัดการขยะมูลฝอยและของเสียอันตราย 4)สร้างวินัยของคนในชาติมุ่งสู่การจัดการที่ยั่งยืน เน้นให้ความรู้ประชาชน และบังคับใช้กฎหมายและคณะรัฐมนตรีในคราวประชุม เมื่อวันที่ 3 พฤษภาคม 2559 ลงมติเห็นด้วยกับแผนแม่บทการบริหารจัดการขยะมูลฝอยของประเทศ (พ.ศ.2559-2564) ตามที่กระทรวงทรัพยากรธรรมชาติและสิ่งแวดล้อม(ทส.) เสนอ และให้กระทรวงทรัพยากรธรรมชาติและสิ่งแวดล้อมร่วมกับกระทรวงมหาดไทยจัดทำแผนแม่บทการบริหารจัดการขยะมูลฝอยระยะสั้น (พ.ศ.๒๕๕๙-๒๕๖๐) ประกอบกับนายกรัฐมนตรี (พลเอกประยุทธ์ จันทร์โอชา) ได้กล่าวในรายการคืนความสุขให้คนในชาติ ซึ่งเผยแพร่ออกอากาศเมื่อวันศุกร์ที่ 27 กรกฎาคม 2559 เกี่ยวกับการบริหารจัดการขยะมูลฝอยอย่างเป็นรูปธรรม และได้รับมอบหมายให้กระทรวงมหาดไทยบูรณาการร่วมกับกระทรวงทรัพยากรธรรมชาติและสิ่งแวดล้อมในกาดรจัดทำแผนปฏิบัติการ “ประเทศไทยไร้ขยะ” ตามแนวทาง “ประชารัฐ” ระยะ 1ปี โดยใช้หลักการ 3Rs คือ การใช้น้อย ใช้ซ้ำ นำกลับมาใช้ใหม่โดยมีเป้าหมายเพื่อลดปริมาณการเกิดขยะมูลฝอยในภาพรวมของประเทศลดลงร้อยละ 5 จากอัตราการเกิดขยะมูลฝอย ทั้งนี้ กระทรวงมหาดไทยได้จัดทำแนวทางปฏิบัติงานด้านการบริหารจัดการขยะมูลฝอยชุมชน “จังหวัดสะอาด” ซึ่งมีหลักการสำคัญด้านการบริหารจัดการขยะมูลฝอยชุมชน “จังหวัดสะอาด” ในระดับจังหวัด อำเภอ และองค์กรปกครองส่วนท้องถิ่น เพื่อดำเนินการตามมาตรการที่กำหนดให้เกิดผลตามเป้าหมายอย่างเป็นรูปธรรม

เพื่อให้การขับเคลื่อน Roadmap การจัดการขยะมูลฝอยเป็นไปอย่างมีประสิทธิภาพตามแนวทาง “ประชารัฐ” ระยะ 1 ปี โดยใช้หลักการ 3Rs คือการใช้น้อย ใช้ซ้ำ นำกลับมาใช้ใหม่ องค์การบริหารส่วนตำบล บ้านพราน จึงได้จัดทำแผนปฏิบัติการการจัดการขยะมูลฝอยชุมชนและของเสียอันตรายองค์การบริหารส่วนตำบล บ้านพราน พ.ศ.2562 ขึ้น โดยให้ความสำคัญในการสร้างการมีส่วนร่วมในการจัดการขยะมูลฝอยตั้งแต่ต้นทางเพื่อปริมาณขยะมูลฝอย ที่เกิดขึ้น และผลักดันให้องค์การบริหารส่วนตำบลบ้านพรานบริหารจัดการขยะมูลฝอยให้มีประสิทธิภาพและถูกต้องตามหลักวิชาการ

**1.2 วัตถุประสงค์**

1) เพื่อส่งเสริมและสนับสนุนให้องค์การบริหารส่วนตำบลบ้านพรานมีการบริหารจัดการขยะมูลฝอยให้มีประสิทธิภาพและถูกต้องตามหลักวิชาการ ตามอำนาจหน้าที่ ที่ต้องทำ

**๒**

2) เพื่อส่งเสริมและสนับสนุนให้องค์การบริหารส่วนตำบลบ้านพราน เข้ามามีส่วนร่วมในการจัดการขยะมูลฝอยตั้งแต่ต้นทาง

3) เพื่อเป็นกรอบแนวทางให้องค์การบริหารส่วนตำบลบ้านพราน และหน่วยงานที่เกี่ยวข้องนำไปบริหารจัดการขยะมูลฝอยและของเสียอันตรายให้เป็นไปอย่างมีประสิทธิภาพ สามารถลดปริมาณการเกิดขยะมูลฝอยในภาพรวมขององค์การบริหารส่วนตำบลบ้านพราน ลดลงร้อยละ 5 จากอัตราการเกิดขยะมูลฝอย

**1.3 เป้าหมาย**

ตำบลบ้านพราน มีการบริหารจัดการขยะมูลฝอยและของเสียอัตราอย่างมีประสิทธิภาพและถูกหลักวิชาการ สามรถลดปริมาณการเกิดขยะมูลฝอยในภาพรวมของอำเภอลดลงร้อยละ 5 จากอัตราการเกิดขยะมูลฝอย โดยมีเป้าหมายการดำเนินการ ดังนี้

**1.3.1** ปริมาณขยะมูลฝอยชุมชนที่เข้าสู่ระบบการกำจัดที่ปลายทางลดลงร้อยละ 5 เมื่อเปรียบเทียบกับปริมาณขยะมูลฝอยในปี ๒๕๖๐

1) ร้อยละ 100 ของส่วนราชการ สถานศึกษา ศาสนสถาน ภาคเอกชน และสถานประกอบการ จัดกิจกรรมการลดและการคัดแยกขยะมูลฝอยหรือการนำขยะมูลฝอยไปใช้ประโยชน์

2) ร้อยละ 40 ของหมู่บ้าน/ชุมชน ในพื้นที่สามรถเป็นต้นแบบการลดและคัดแยกขยะมูลฝอย

3) ร้อยละ 100 ของหมู่บ้าน/ชุมชน มีการจัดตั้ง “จุดรวบรวมขยะอันตรายในชุมชน”

**1.3.2** จัดประชุมมอบนโยบายด้านการบริหารจัดการขยะมูลฝอยชุมชน “จังหวัดสะอาด” เพื่อขยายผลสู่การปฏิบัติในองค์การบริหารส่วนตำบลบ้านพราน และหมู่บ้าน/ชุมชน

**1.3.3** จัดทำแผนปฏิบัติการในระดับอำเภอเพื่อกำหนดเป้าหมายการดำเนินงานให้ชัดเจนและมีผลสัมฤทธิ์ ภายใน 1 ปี และรายงานผลการให้กระทรวงมหาดไทยทราบทุกเดือน ตามแบบรายงานที่กำหนด

**1.3.4** ให้องค์กรปกครองส่วนท้องจัดทำบันทึกข้อตกลงร่วมกัน (MOU) กับหน่วยงานที่เกี่ยวข้อง เพื่อขับเคลื่อนนโยบายการบริหารจัดการขยะมูลฝอยให้บังเกิดผลเป็นรูปธรรม

**1.4 กรอบแนวคิด**

**1.4.1 แผนพัฒนาเศรษฐกิจและสังคมแห่งชาติฉบับที่ 11 (พ.ศ.2555-2559)** มีกรอบแนวคิดการพัฒนาภายใต้หลักปรัชญาเศรษฐกิจพอเพียง และขับเคลื่อนให้เกิดผลในทางปฏิบัติที่ชัดเจนในทุกภาคส่วน ทุกระดับ ยึดแนวคิดการพัฒนาแบบบูรณาการเป็นองค์รวม ที่มีคนเป็นศูนย์กลางพัฒนา มีการเชื่อมโยงทุกมิติ ของการพัฒนาอย่างบูรณาการ ทั้ง มิติตัวตน สังคม เศรษฐกิจ สิ่งแวดล้อม และการเมือง เพื่อสร้างภูมิคุ้มกันให้พร้อมเผชิญการเปลี่ยนแปลงที่เกิดขึ้น เพื่อให้การพัฒนาประเทศสู่ความสมดุลและยั่งยืนโดยนำทุนของประเทศที่มีศักยภาพมาใช้ประโยชน์อย่างบูรณาการและเกื้อกูลกัน พร้อมทั้งเสริมสร้างให้แข็งแกร่งเพื่อเป็นรากฐานการพัฒนาประเทศที่สำคัญ

**๓**

ในส่วนของการเสริมสร้าง ทุนทรัพยากรธรรมชาติและสิ่งแวดล้อม ให้ความสำคัญในการสร้างความมั่นคงด้านอาหาร การบริหารจัดการทรัพยากรทางธรรมชาติและสิ่งแวดล้อมที่เป็นรากฐานการผลิตภาคเกษตร มุ่งสู่การเป็นเศรษฐกิจและสังคมคาร์บอนต่ำและเป็นมิตรกับสิ่งแวดล้อม การเตรียมความพร้อมรองรับการเปลี่ยนแปลงทางภูมิอากาศและภัยพิบัติทางธรรมชาติ รวมทั้งการสร้างภูมิคุ้มกันด้านการค้าจากเงื่อนไขด้านสิ่งแวดล้อมควบคู่ไปกับการเพิ่มบทบาทไทยในเวทีประชาคมโลก ทั้งนี้ภายใต้การขับเคลื่อนและแปลงแผนพัฒนาฯ ฉบับที่ 11 ไปสู่การปฏิบัติในระดับต่างๆที่สอดคล้องกับสภาพสังคม และการกระจาย การพัฒนาลงสู่พื้นที่ โดยยึดหลักการพัฒนาพื้นที่ภารกิจ และการมีส่วนร่วม(Area-Function-Participation) ในจังหวัดในพื้นที่ดำเนินการขับเคลื่อนการพัฒนาจากระดับชุมชนสู่ระดับประเทศและประเทศสู่ชุมชน ใช้กลไกและเครื่องมือการพัฒนาภาครัฐ ภาคเอกชน ภาคธุรกิจเอกชน และสื่อมวลชน อย่างบูรณาการให้การขับเคลื่อนเกิดประสิทธิภาพตอบสนองต่อการแก้ไขปัญหาและการพัฒนาศักยภาพของพื้นที่

**1.4.2 แผนจัดการคุณภาพสิ่งแวดล้อม พ.ศ.2555-2559** แผนการจัดการคุณภาพสิ่งแวดล้อม พ.ศ. 2555-2559 เป็นแผนระยะกลางที่มีความสอดคล้องกับทิศทางของแผนพัฒนาเศรษฐกิจสังคมแห่งชาติ ฉบับที่ 11 (พ.ศ.2555-2559) โดยยึดหลักปรัชญาเศรษฐกิจพอเพียง ในการสร้างสมดุลระหว่างการอนุรักษ์และการใช้ประโยชน์จากทรัพยากรธรรมชาติและสิ่งแวดล้อม เพื่อส่งผลให้เกิดการพัฒนาที่ยั่งยืนต่อการพัฒนาในหลายมิติด้านเศรษฐกิจ สังคม และสิ่งแวดล้อม โดยต้องพิจารณาบริบทการจัดการทรัพยากรธรรมชาติและสิ่งแวดล้อมรอบด้าน โดยเฉพาะบริบทของการเปลี่ยนแปลงที่เกิดขึ้นจากแรงกดดันของกระแสแนวคิดและสถานการณ์ต่างๆทั้งภายในและภายนอกประเทศ รวมถึงให้ความสำคัญต่อบทบาทหน้าที่เข้มแข็งของภาคเอกชน สิทธิชุมชนและส่งเสริมการกระจายอำนาจและหน้าที่รับผิดชอบตามแนวทางของรัฐธรรมนูญแห่งราชอานาจักรไทย พ.ศ.2560

**1.4.3 แผนจัดการมลพิษ พ.ศ.2555-2559** แผนจัดการคุณภาพสิ่งแวดล้อมภาคใต้ พ.ศ.2555-2559 มีความเชื่อมโยงและสอดคล้องกับแผนจัดการมลพิษ พ.ศ.2555-2559 ซึ่งเป็นแผนที่กำหนดกรอบและทิศทางในการจัดการมลพิษของประเทศไทยในระยะเวลา 5 ปี (พ.ศ.2555-2559) ที่ทันต่อสถานการณ์เพื่อให้มีการป้องกันและแก้ไขปัญหามลพิษอย่างมีประสิทธิภาพ ตลอดจนสอดคล้องกับการเปลี่ยนแปลงของกระแสโลก โดยมีกรอบแนวคิดของแผน ดังนี้

1)ลดและควบคุมการระบายมลพิษอันเนื่องมาจากชุมชน เกษตรกรรม อุตสาหกรรม ยานพาหนะและการคมนาคมขนส่ง โดยให้มีการจัดการมลพิษตั้งแต่ต้นทาง จนถึงปลายทาง และให้ทุกภาคส่วนร่วมในการดำเนินการจัดการสิ่งแวดล้อมให้เป็นไปตามมาตรฐานหรือเกณฑ์ที่กำหนด รวมทั้งดำเนินการเปิดเผยและเข้าถึงข้อมูลแหล่งกำเนิดมลพิษและผลกระทบที่เกิดขึ้น

2)จัดการมลพิษในระบบพื้นที่ตามลำดับความสำคัญของปัญหา

3)สนับสนุนองค์กรปกครองส่วนท้องถิ่นในการดำเนินงานจัดการน้ำเสีย ขยะมูลฝอย มูลฝอยติดเชื้อและของเสียอันตรายชุมชน ส่งเสริมและสนับสนุนให้ผู้ประกอบการมีการจัดการขยะอันตรายและสารอันตรายอย่างเป็นระบบและมีประสิทธิภาพ

**4**

4)ประยุกต์ใช้หลักการผู้ก่อมลพิษเป็นผู้รับผิดชอบค่าใช้จ่าย (polluter pays principle : ppp) การสนับสนุนการผลิตและการบริการ รวมทั้งการเปลี่ยนแปลงพฤติกรรมการบริโภคของประชาชนที่เป็นมิตรกับสิ่งแวดล้อม

5)พัฒนาระบบการบริหารจัดการมลพิษให้เป็นเอกภาพ ทั้งทางด้านกฎหมาย กฎระเบียบแผน และแนวทางการโดยประสานความร่วมมือในการจัดการมลพิษทั้งภาครัฐ ภาคเอกชน ผู้ประกอบการ และประชาชน

6)ส่งเสริมให้ภาคประชาชนและผู้มีส่วนร่วมในการแก้ไขปัญหาโดยรณรงค์ประชาสัมพันธ์ให้เกิดการเปลี่ยนแปลงพฤติกรรม และเข้าร่วมดำเนินงานในการป้องกันและแก้ไขปัญหามลพิษ

**1.5 นิยามและความหมาย**

**มูลฝอย** หมายความว่า เศษกระดาษ เศษผ้า เศษอาหาร เศษสินค้า เศษวัตถุถุงพลาสติก ภาชนะที่ใส่อาหาร เถ้า มูลสัตว์ หรือซากสัตว์ รวมตลอดถึงสิ่งอื่นใดที่เก็บกวาดจากถนน ตลาด ที่เลี้ยงสัตว์หรือที่อื่น (พระราชบัญญัติการสาธารณสุข,2534)

**ขยะมูลฝอย** (solid waste) คือ เศษกระดาษ เศษผ้า เศษอาหาร เศษสินค้า เศษวัตถุถุงพลาสติก ภาชนะที่ใส่อาหาร เถ้า มูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาด ที่เลี้ยงสัตว์ หรือที่อื่นๆ และหมายความรวมถึงมูลฝอยติดเชื้อมูลฝอยที่เป็นพิษ หรืออันตรายจากชุมชนหรือครัวเรือนยกเว้นวัสดุที่ไม่ใช้แล้วของโรงงานซึ่งมีลักษณะและคุณสมบัติที่กำหนดไว้ตามกฎหมายว่าด้วยโรงงาน (กรมควบคุมมลพิษ, 2548)

**ขยะย่อยสลาย** (compostable waste) หรือมูลฝอยย่อยสลาย คือ ขยะที่เน่าเสียและย่อยสลายได้เร็ว สามารถนำมาหมักปุ๋ยได้ เช่น เศษผัก เปลือกผลไม้ เศษอาหาร ใบไม้ เศษเนื้อสัตว์ เป็นต้น แต่จะไม่รวมถึงซากสัตว์หรือเศษของพืช ผัก ผลไม้ หรือสัตว์ที่เกิดจากการทดลองในห้องปฏิบัติการ โดยขยะที่ย่อยสลายนี้เป็นขยะที่พบมากที่สุด คือพบมากถึง 64% ของปริมาณขยะทั้งหมดในกองขยะ (กรมควบคุมมลพิษ, 2548)

**ขยะรีไซเคิล** (Recyclable waste) หรือมูลฝอยที่ยังใช้ได้ คือ ของเสียบรรจุภัณฑ์หรือวัสดุเหลือใช้ ซึ่งสามารถนำกลับมาใช้ใหม่ได้ เช่น แก้ว กระดาษ เศษพลาสติก กล่องเครื่องดื่มแบบ UHT กระป๋องเครื่องดื่ม เศษโลหะ อะลูมิเนียม ยางรถยนต์ เป็นต้น สำหรับขยะรีไซเคิลนี้ เป็นขยะที่พบมากเป็นอันดับสองในกองขยะ กล่าวคือ พบประมาณ 30% ของปริมาณขยะทั้งหมดในกองขยะ (กรมควบคุมมลพิษ , 2548)

**ขยะอันตราย** (Hazardous waste) หรือมูลฝอยอันตราย คือขยะที่มีองค์ประกอบหรือปนเปื้อนวัตถุอันตรายชนิดต่างๆ ซึ่งได้แก่ วัตถุระเบิด วัตถุไวไฟ วัตถุออกซิไดซ์ วัตถุมีพิษ วัตถุที่ทำให้เกิดโรค วัตถุกรรมมันตรังสี วัตถุที่ทำให้เกิดการเปลี่ยนแปลงทางพันธุกรรม วัตถุกัดกร่อน วัตถุที่ก่อให้เกิดการระคาเคือง วัตถุอย่างอื่นไม่ว่าจะเป็นเคมีภัณฑ์หรือสิ่งอื่นใดที่อาจเกิดอันตรายแก่บุคคล สัตว์ พืช ทรัพย์สิน หรือสิ่งแวดล้อม เช่น ถ่านไฟฉาย หลอดฟลูออเรสเซนต์ แบตเตอรี่โทรศัพท์เคลื่อนที่ภาชนะบรรจุสารกำจัดศัตรูพืช กระป๋องสเปรย์บรรจุสีหรือสารเคมี เป็นต้น ขยะอันตรายนี้เป็นขยะที่มักจะพบได้น้อยที่สุด กล่าวคือ พบประมาณเพียง 3% ของปริมาณขยะทั้งหมดในกองขยะ (กรมควบคุมมลพิษ, 2548)  
 **ขยะทั่วไป** (Generral waste) มูลฝอยทั่วไป คือ ขยะประเภทอื่นนอกเหนือจากขยะประเภทย่อยสลาย ขยะรีไซเคิล และขยะอันตราย มีลักษณะที่ย่อยสลายยากและไม่คุ้มค่าสำหรับการนำกลับมาใช้ประโยชน์ใหม่

**๕**

เช่น ห่อพลาสติกใส่ขนม ถุงพลาสติกบรรจุผงซักฟอก พลาสติกห่อลูกอม ซองบะหมี่กึ่งสำเร็จรูป ถุงพลาสติกเปื้อนเศษอาหาร โฟมเปื้อนอาหาร ฟอล์ยเปื้อนอาหาร เป็นต้น สำหรับขยะทั่วไปนี้ เป็นขยะที่มีปริมาณใกล้เคียงกับขยะอันตราย กล่าวคือ จะพบปริมาณ 3% ของปริมาณขยะทั้งหมดในกองขยะ (กรมควบคุมมลพิษ, 2548)

**ขยะมูลฝอยติดเชื้อ** หมายความว่า มูลฝอยที่มีเชื้อโรคปะปนอยู่ในปริมาณหรือความเข้มข้นซึ่งถ้ามีการสัมผัสหรือใกล้ชิดกับมูลฝอยเหล่านั้นแล้ว สามารถทำให้เกิดโรคได้กรณีมูลฝอยดังต่อไปนี้ ที่เกิดขึ้นหรือใช้ในกระบวนการตรวจวินิจฉัยทางการแพทย์และการรักษาพยาบาล การให้ภูมิคุ้มกันโรคและการทดลองเกี่ยวกับโรคและการตรวจชันสูตรศพหรือซากสัตว์ รวมทั้งในการศึกษาวิจัยเรื่องดังกล่าวให้ถือว่าเป็นมูลฝอยติดเชื้อ (กฎกระทรวงสาธารณสุขว่าด้วยการกำจัดมูลฝอยติดเชื้อ, 2548)

1) ซากหรือชิ้นส่วนของมนุษย์หรือสัตว์ที่เป็นผลมาจากการผ่าตัด การตรวจชันสูตรศพหรือซากสัตว์ และการใช้สัตว์ทดลอง

2) วัสดุของมีคม เช่น เข็ม ใบมีด กระบอกฉีดยา หลอดแก้ว ภาชนะที่ทำด้วยแก้วสไลด์ และกระจกปิดสไลด์

3) วัสดุซึ่งสัมผัสหรือสงสัยว่าจะสัมผัสกับเลือด ส่วนประกอบของเลือด ผลิตภัณฑ์ที่ได้จากเลือด สารน้ำจากร่างกายมนุษย์หรือสัตว์ หรือวัคซีนที่ทำจากเชื้อโรคที่มีชีวิต เช่น สำลี ผ้าก็อต ผ้าต่างๆ และท่อยาง

4) มูลฝอยทุกชนิดที่มาจากห้องรักษาผู้ป่วยติดเชื้อร้ายแรง

**6**

**ข้อมูลทั่วไป**

**๑.๑ สภาพทั่วไปของ องค์การบริหารส่วนตำบลบ้านพราน**

**๑.๑.๑ ที่ตั้งและอาณาเขต**

องค์การบริหารส่วนตำบลบ้านพราน ตั้งอยู่หมู่ที่ 2 ตำบลบ้านพราน อำเภอแสวงหา จังหวัดอ่างทอง มีพื้นที่ประมาณ 21.50 ตารางกิโลเมตร หรือประมาณ 9,251 ไร่ มีอาณาเขตติดต่อกับพื้นที่ต่างๆ ดังนี้

ทิศเหนือ ติดต่อกับ อำเภอแสวงหา จังหวัดอ่างทอง

ทิศใต้ ติดต่อกับ หนองแม่ไก่ อำเภอโพธิ์ทอง จังหวัดอ่างทอง

ทิศตะวันออก ติดต่อกับ ตำบลวังน้ำเย็น อำเภอแสวงหา จังหวัดอ่างทอง

ทิศตะวันตก ติดต่อกับ ตำบลศรีพราน อำเภอแสวงหา จังหวัดอ่างทอง

**๑.๑.๒ เขตการปกครอง**

องค์การบริหารส่วนตำบลบ้านพราน เขตการปกครองมีจำนวน 10 หมู่บ้าน ได้แก่ หมู่ที่ 1 บ้านสระสี่เหลี่ยม, หมู่ที่ 2 บ้านริ้วหว้า, หมู่ที่ 3 บ้านยางแขวน, หมู่ที่ 4 บ้านมาบทราย, หมู่ที่ 5 บ้านโพธิ์สำราญ, หมู่ที่ 6 บ้านหนองสองตอน, หมู่ที่ 7 บ้านวังน้ำเย็น, หมู่ที่ 8 บ้านหนองแหน, หมู่ที่ 9 บ้านดอนกร่าง และหมู่ที่ 10 บ้านยางแขวนใต้

**๑.๑.๓ ประชากร ศาสนา**

องค์การบริหารส่วนตำบลบ้านพรานมีจำนวนประชากรทั้งสิ้น 4,899 คน

จำแนกเป็น เพศชาย 2,365 คน

เพศหญิง 2,534 คน

จำนวนครัวเรือน 2,075 ครัวเรือน

จำนวนประชากรแฝง ประมาณ - คน

ส่วนใหญ่นับถือศาสนา พุทธ ร้อยละ 100 %

ข้อมูล ณ วันที่ 15 เดือน สิงหาคม พ.ศ. 2561

(ที่มา : ข้อมูลทะเบียนราษฎร์ของอำเภอแสวงหา)

**๑.๑.๔ การประกอบอาชีพ**

ประชากรส่วนใหญ่ของ องค์การบริหารส่วนตำบลบ้านพราน ประมาณร้อยละ 75.23 ประกอบอาชีพ ทำนาข้าว รองลงมาได้แก่ ทำไร่อ้อย ประมาณร้อยละ 18.32 ด้านพืชผัก ประมาณร้อยละ 6.45 เนื่องจากสภาพภูมิศาสตร์ที่เหมาะสมกับ การเพราะปลูกการเกษตร เฉลี่ยรายได้ประชากรต่อหัว/ต่อปี ประมาณ 40,000 บาท

ที่มา : แผนพัฒนาท้องถิ่นสี่ปี

**๑.๑.5 เส้นทางคมนาคม (การขนส่งทางรถยนต์ ทางบก ทางน้ำ ทางอากาศ)**

องค์การบริหารส่วนตำบลบ้านพราน มีเส้นทางคมนาคมที่สำคัญสามารถเดินทางติดต่อกันระหว่าง องค์การบริหารส่วนตำบลบ้านพราน และอำเภอต่างๆ ได้อย่างรวดเร็ว โดยสามารถเดินทางได้ทางรถยนต์ บนถนน ชื่อ อท 2016 สายบ้านบ้านพราน-บ้านหนองปรือ จุดพิกัดถนนจุดเริ่มต้น N 14.747628 E 100.279252 จุดสิ้นสุด N 14.786611 E 100.232873

**7**

**๑.๑.6 แหล่งแม่น้ำลำคลอง**

องค์การบริหารส่วนตำบลบ้านพราน มีลักษณะภูมิประเทศโดยทั่วไปเป็นพื้นที่ ราบลุ่ม มีแม่น้ำสำคัญไหลผ่าน ได้แก่

คลองบ้านพราน 5L-1R ไหลผ่านพื้นที่หมู่บ้าน ตั้งแต่หมู่ที่ 1 หมู่ที่ 2 หมู่ที่ 3 หมู่ที่ 4 หมู่ที่ 5 หมู่ที่ 6 หมู่ที่ 8 หมู่ที่ 9 หมู่ที่ 10

**ข้อมูลด้านเศรษฐกิจ**

ประชากรส่วนใหญ่ในเขตองค์การบริหารส่วนตำบลบ้านพราน ส่วนมากมีอาชีพทำการเกษตร ค้าขาย เลี้ยงสัตว์ รับจ้างทั่วไป และรับจ้างทำงานในโรงงานอุตสาหกรรมภายในจังหวัด และเขตจังหวัดใกล้เคียง รับราชการ รัฐวิสาหกิจ ทำให้ครอบครัวส่วนใหญ่มีอาชีพ และมีรายได้พอเลี้ยงตัวเองและครอบครัว การไปมาติดต่อภายในตำบลมีถนนคอนกรีตเสริมเหล็ก และถนนดินลูกรังเข้าถึงทั่วทุกหมู่บ้าน

**หน่วยธุรกิจในเขตองค์การบริหารส่วนตำบลบ้านพราน**

ปั๊มน้ำมัน ๓ แห่ง

ร้านจำหน่ายอาหาร ๒๓ แห่ง

ร้านค้าขายปลีก ๓๖ แห่ง

ร้านขนมจีน ๓ แห่ง

ร้านซ่อมรถยนต์ / รถจักรยานยนต์ ๑๑ แห่ง

ร้านรับซื้อของเก่า ๔ แห่ง

**8**

**ยุทธศาสตร์การบริหารจัดการขยะมูลฝอยองค์การบริหารส่วนตำบลบ้านพราน**

**3.1 วิสัยทัศน์**

บ้านพราน รักสะอาด ปราศจากมลพิษ พี่น้องทุกคนร่วมคิด หาวิธีจัดการขยะชุมชน

**3.2 เป้าประสงค์/พันธะกิจ**

1. รณรงค์ ให้ความรู้ วิธีการคัดแยกขยะที่เกิดจากต้นทางหรือครัวเรือน โดยเน้นการมีส่วนร่วม ของประชาชน ปรับปรุงฟื้นฟู ระบบกำจักขยะมูลฝอยให้ถูกหลักวิชาการ

2. ลด ละ เลิกปริมาณการใช้ขยะ โดยรณรงค์ การใช้หลัก 3 Rs มีการจัดการขยะมูลฝอยที่สะสมอย่างถูกหลักวิชาการ

3. สร้างนิสัยการลด ละ เลิก การสร้างขยะ และสร้างความตระหนักรู้ถึงผลกระทบจากปัญหาขยะในอนาคต กำหนดพื้นที่ห้ามเทกองขยะมูลฝอย

4. มีพื้นที่ต้นแบบการจัดการขยะมูลฝอยเหลือศูนย์

5. ปริมาณขยะมูลฝอยลดลงอย่างน้อยร้อยละ 5 ของปริมาณขยะมูลฝอยที่มีอยู่ภายใน 1 ปี

**ยุทธศาสตร์ของแผนบริหารจัดการขยะมูลฝอย**

**ยุทธศาสตร์ที่ 1**

การสร้างวินัย ความตระหนักรู้และปลูกจิตสำนึกของคนในชุมชนสู่การจัดการอย่างยั่งยืน

1. สร้างจิตสำนึกและการมีส่วนร่วมของประชาชนในการลดการใช้ขยะและการคัดแยกขยะ-ของเสีย

อันตรายจากครัวเรือน

1. ประชาสัมพันธ์ รณรงค์ให้ความรู้ การลด ละ เลิกการใช้ขยะ และการแยกขยะ-ของเสียอันตราย จากต้นทาง
2. ทำความสะอาด และจัดเก็บขยะเป็นประจำเสมอ
3. ปรับเปลี่ยนพฤติกรรม ลดการใช้ถุงพลาสติกและกล่องโฟม
4. ส่งเสริมและรณรงค์การไปซื้อสินค้าไม่รับถุงพลาสติก
5. ส่งเสริมการผลิตสินค้าในชุมชนให้ใช้บรรจุภัณฑ์ที่ผลิตจากธรรมชาติไม่ทำลายสิ่งแวดลอม เช่น งานบุญต่าง ๆ เดิมชาวบ้านนิยมห่อข้าวเหนียวใส่ถุงพลาสติกไว้รับรองแขก เปลี่ยนเป็นตักข้าวใส่จานหรือถ้วยแล้วใช้ใบตองกล้วยปิดข้าวไว้รับรองแขกแทน หรืออื่น ๆ
6. สนับสนุนการซื้อหรือผลิตสินค้าที่ไม่ก่อให้เกิดการสร้างขยะที่ย่อยสลายยาก
7. สนับสนุนให้มีกิจกรรม Big cleaning Day ประจำเดือนในทุกหมู่บ้าน/ชุมชน

**ยุทธศาสตร์ที่ 2**

**การจัดการขยะในชุมชน**

1. ส่งเสริมให้ต้นทางหรือครัวเรือนแยกขยะก่อนนำไปทิ้ง

2. ส่งเสริมให้ประชาชนสร้างนวัตกรรมคัดแยกขยะจากครัวเรือนใช้เอง

3. ประกวดนวัตกรรมการคัดแยกขยะจากครัวเรือน

4. ส่งเสริมหมู่บ้านต้นแบบการจัดการขยะมูลฝอยและของเสียอันตราย

**๙**

5. สร้างแหล่งเรียนรู้การจัดการขยะ เช่น โรงเรียนสะอาดปราศจากขยะและของเสียอันตราย วัด และหมู่บ้านสะอาดปราศจากขยะและของเสียอันตราย มีการจัดตั้ง “จุดรวมขยะอันตราย” เป็นต้น

6. จัดตั้งธนาคารขยะชุมชน

**3.3 กรอบแนวคิดการจัดการขยะมูลฝอยองค์การบริหารส่วนตำบลบ้านพราน**

3.3.1 แผนบริหารจัดการขยะมูลฝอยองค์การบริหารส่วนตำบลบ้านพราน พ.ศ. 25๖๒ มีแนวทางปฏิบัติ ดังนี้

1) กำจัดขยะมูลฝอยตกค้างสะสมในสถานที่กำจัดขยะมูลฝอย

2) สร้างรูปแบบการจัดการขยะมูลฝอยและของเสียอันตรายที่เหมาะสม (ขยะมูลฝอยใหม่) โดยเน้นการลดและคัดแยกขยะมูลฝอยตั้งแต่ต้นทาง จัดการขยะมูลฝอยแบบศูนย์รวมกำจัดโดยเทคโนโลยีแบบผสมผสานเน้นการใช้น้อย ใช้ซ้ำ หรือนำกลับมาใช้ใหม่เพื่อทำให้เกิดประโยชน์สูงสุด

3) มีการออกเทศบัญญัติ/ข้อบัญญัติการบริหารจัดการขยะมูลฝอยและของเสียอันตราย

4) สร้างวินัยในชุมชนมุ่งสู่การจัดการที่ยังยืน เน้นให้ความรู้ประชาชน และบังคับใช้กฎหมาย โดยมีผู้ว่าราชการจังหวัดเป็นผู้บริหารจัดการในภาพรวมของจังหวัด นายอำเภอ เป็นผู้บริหารจัดการในภาพรวมของอำเภอ และผู้บริหารองค์การบริหารส่วนตำบลบ้านพราน เป็นผู้บริหารในส่วนขององค์กรปกครองส่วนท้องถิ่น

3.3.2) ความสอดคล้องกับยุทธศาสตร์จังหวัดอ่างทอง

แผนปฏิบัติการการบริหารจัดการขยะมูลฝอยในชุมชนและของเสียอันตราย องค์การบริหารส่วนตำบลบ้านพราน พ.ศ. ๒๕๖๒ มีความสอดคล้องกับยุทธศาสตร์จังหวัดอ่างทอง ยุทธศาสตร์ที่ 3 การบริหารจัดการทรัพยากรธรรมชาติและสิ่งแวดล้อมเพื่อการพัฒนาที่ยั่งยืน

**๑๐**

**แผนปฏิบัติการจัดการขยะมูลฝอยของตำบลบ้านพราน**

1. **แผนงานระยะเร่งด่วน**

**แผนงานที่ 1 การสร้างจิตสำนึก**

1**.**1รณรงค์การคัดแยกขยะ

1.2 อบรมให้ความรู้เรื่องขยะ และการคัดแยกขยะ

1.3 อบรมการทำปุ๋ยหมักอินทรีย์จากขยะชีวภาพ

1.4 รณรงค์ลด ละ เลิก การใช้ถุงพลาสติกและกล่องโฟม

1.๕ ส่งเสริมให้ร้านค้าชุมชนลด ละ การบรรจุผลิตภัณฑ์ด้วยถุงพลาสติกและกล่องโฟม

1.๖ ส่งเสริมทำกิจกรรม Big cleaning day

**แผนงานที่ 2 การสร้างรูปแบบ/วิธีการจัดการขยะ**

2.1 ประกวดนวัตกรรมคัดแยกขยะ

2.2 ประกวดชุมชนน่าอยู่ ปลอดขยะและลูกน้ำยุงลาย

2.3 สร้างถังขยะอันตรายตามชุมชน

1. **แผนงานระยะยาว**

แผนงานที่ 1: ส่งเสริมให้มีการใช้ทรัพยากรธรรมชาติทดแทนการใช้ถุงพลาสติกหรือโฟม

* ส่งเสริมการใช้ทรัพยากรธรรมชาติทดแทนการใช้ถุงพลาสติกหรือโฟมในชุมชนส่วนราชการ และองค์กรปกครองส่วนท้องถิ่น
* ปรับปรุง ฟื้นฟู สถานที่กำจัดขยะมูลฝอยให้ถูกหลักวิชาการ และห้ามเทกอง

แผนงานที่ 2 : เพิ่มประสิทธิภาพการบริหารจัดการขยะมูลฝอยชุมชน ส่วนราชการ และองค์กรปกครองส่วนท้องถิ่น

* ส่วนราชการ องค์กรปกครองส่วนท้องถิ่น เอกชน ต้องมีการคัดแยกขยะอย่างถูกหลักวิชาการ

แผนงานที่ 3 : ส่งเสริมพื้นที่ต้นแบบการจัดการขยะมูลฝอยหรือศูนย์

* พัฒนาพื้นที่ต้นแบบการจัดการขยะมูลฝอยหรือศูนย์ และส่งเสริมให้เป็นศูนย์เรียนรู้

แผนงานที่ ๔ : สร้างจิตสำนึก

* สร้างความรับรู้ให้กับประชาชน เยาวชน ให้ทราบถึงปัญหาขยะมูลฝอยและสิ่งปฏิกูล
* สร้างจิตสำนึกให้กับประชาชนในการลด คัดแยกขยะตั้งแต่ต้นทาง และนำกลับมาใช้ประโยชน์ใหม่
* จัดกิจกรรม big cleaning day ในหน่วยงาน และชุมชน
* ส่งเสริมหน่วยงานภาครัฐ ภาคเอกชน หรือผู้ประกอบการลดการใช้ถุงพลาสติก และโฟม หรือวัสดุที่ไม่เป็นมิตรกับสิ่งแวดล้อม
* สถานศึกษากำหนดหลักสูตรการจัดการขยะมูลฝอยเพื่อสอนในสถานศึกษาทุกสังกัด และส่งเสริมให้คนรุ่นใหม่ใส่ใจสิ่งแวดล้อม

**๑๑**

* ส่งเสริมการใช้สินค้าและบริการที่เป็นมิตรกับสิ่งแวดล้อม

แผนงานที่ ๕ : การติดตามประเมินผล

* ติดตามและประเมินผลการปฏิบัติงาน ในระดับส่วนราชการ/องค์กรปกครองส่วนท้องถิ่น และภาคเอกชน

**แผนงาน/โครงการ/กิจกรรม**

**ปีงบประมาณ พ.ศ. 25๖๒**

|  |  |  |  |  |  |
| --- | --- | --- | --- | --- | --- |
| **โครงการ/กิจกรรม** | **ตัวชี้วัด** | **เป้าหมาย** | **งบประมาณ**  **(บาท)** | **ผู้รับผิดชอบ** | **แหล่งงบประมาณ** |
| **แผนงานที่ 1 การสร้างจิตสำนึก** | | | | | |
| 1. รณรงค์การคัดแยกขยะ | ร้อยละของครัวเรือนที่เข้าร่วม | 500 ครัวเรือน | 0 | อบต.บ้านพราน | อบต.บ้านพราน |
| 1. ประชาสัมพันธ์ให้ความรู้เรื่องขยะ และการคัดแยกขยะ | ร้อยละของครัวเรือนที่เข้าร่วม | นักเรียนโรงเรียนริ้วหว้าและผู้นำชุมชนบ้านพราน | 0 | อบต.บ้านพราน | อบต.บ้านพราน |
| 1. อบรมการทำปุ๋ยหมักอินทรีย์และน้ำหมักชีวภาพจากขยะอินทรีย์ | ร้อยละของครัวเรือนที่เข้าร่วม | 300 ครัวเรือน | 0 | อบต.บ้านพราน | อบต.บ้านพราน |
| 1. รณรงค์ลดละเลิก การใช้ถุงพลาสติกและกล่องโฟม | ร้อยละของครัวเรือนที่เข้าร่วม | ๓00 ครัวเรือน | 0 | อบต.บ้านพราน | อบต.บ้านพราน |
| 1. ส่งเสริมให้ร้านค้าชุมชนลด ละ การบรรจุผลิตภัณฑ์ด้วยถุงพลาสติก และกล่องโฟม | ร้อยละของร้านค้าที่เข้าร่วม | 1๐ ชุมชน | 0 | อบต.บ้านพราน | อบต.บ้านพราน |
| 1. ส่งเสริมกิจกรรม Big cleaning day | ร้อยละของชุมชนที่เข้าร่วม | 1๐ ชุมชน | 0 | อบต.บ้านพราน | อบต.บ้านพราน |
| **แผนงานที่ 2 การสร้างรูปแบบ/วิธีการจัดการขยะ** | | | | | |
| 1. มีการบริหารจัดการขยะชุมชน   จัดเก็บขยะตามบ้าน | จำนวนชุมชนที่เข้าร่วม | ๑๐ ชุมชน | 25๐,000 | อบต.บ้านพราน | อบต.บ้านพราน |
| ๒. มีการบริหารจัดการขยะอินทรีย์ | จำนวนชุมชนที่เข้าร่วม | 1๐ ชุมชน | - | อบต.บ้านพราน | อบต.บ้านพราน |
| ๓. สร้างถังขยะอันตรายตามชุมชน | จำนวนชุมชนที่เข้าร่วม | 1๐ ชุมชน | ๕0,000 | อบต.บ้านพราน | อบต.บ้านพราน |

**๑๒**